CELEX: 62009TN0488
Language: el
Date: 2009-12-04 00:00:00
Title: Υπόθεση T-488/09: Προσφυγή της 4ης Δεκεμβρίου 2009 — Jager & Polacek κατά ΓΕΕΑ — RT Mediasolutions (REDTUBE)

13.2.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 37/42
            
         Προσφυγή της 4ης Δεκεμβρίου 2009 — Jager & Polacek κατά ΓΕΕΑ — RT Mediasolutions (REDTUBE)
   (Υπόθεση T-488/09)
   2010/C 37/59
   Γλώσσα του δικογράφου της προσφυγής: η γερμανική
   
      Διάδικοι
   
   
      Προσφεύγουσα: Jager & Polacek GmbH (Βιέννη, Αυστρία) (εκπρόσωποι: A. Renck, V. von Bomhard, T. Dolde, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: RT Mediasolutions s.r.o. (Brünn, Τσεχική Δημοκρατία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του τέταρτου τμήματος προσφυγών του ΓΕΕΑ (εμπορικά σήματα, σχέδια και υποδείγματα)·
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Ισχυρισμοί και κύρια επιχειρήματα
   
   
      Αιτούσα την καταχώριση του κοινοτικού σήματος: RT Mediasolutions s.r.o.
   
      Σήμα προς καταχώριση: το λεκτικό σήμα «REDTUBE» για προϊόντα και υπηρεσίες των κλάσεων 9, 38 και 41 (αίτηση υπ’ αριθ. 6 096 309)
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: η προσφεύγουσα
   
      Αντιταχθέν σήμα ή σημείο: το μη καταχωρισμένο σήμα «Redtube»
   
      Απόφαση του τμήματος ανακοπών: Η ανακοπή λογίζεται μη ασκηθείσα
   
      Απόφαση του τμήματος προσφυγών: Η προσφυγή απορρίπτεται
   
      Λόγοι ακυρώσεως:
   
   
               —
            
            
               παράβαση των συνδυασμένων διατάξεων του άρθρου 8, παράγραφος 2, του κανονισμού (ΕΚ) 216/96 (1) και του άρθρου 63, παράγραφος 2, του κανονισμού (ΕΚ) 207/2009 (2), καθόσον δεν παρασχέθηκε στην προσφεύγουσα η δυνατότητα να καταθέσει απαντητικό υπόμνημα ·
            
         
               —
            
            
               παράβαση του άρθρου 80, παράγραφοι 1 και 2 του κανονισμού (ΕΚ) 207/2009, καθόσον η απόφαση περί του παραδεκτού της ανακοπής δεν ανακλήθηκε νομίμως·
            
         
               —
            
            
               παράβαση του άρθρου 83 του κανονισμού (ΕΚ) 207/2009, ιδίως της αρχής της προστασίας της δικαιολογημένης εμπιστοσύνης, σε συνδυασμό με το άρθρο 41, παράγραφος 3, του ίδιου κανονισμού, του κανόνα 17, παράγραφος 1, του κανονισμού (ΕΚ) 2868/95 (3) και του άρθρου 8, παράγραφος 3, στοιχεία α' και β', του κανονισμού (ΕΚ) 2869/95 (4), καθόσον η προσφεύγουσα μπορούσε δικαιολογημένα να αναμένει ότι η καθυστερημένη καταβολή του τέλους ανακοπής αντισταθμίστηκε με την εμπρόθεσμη καταβολή της προβλεπόμενης προσαυξήσεως.
            
         
      (1)  Κανονισμός (ΕΚ) αριθ. 216/96 της Επιτροπής, της 5ης Φεβρουαρίου 1996, σχετικά με τον κανονισμό διαδικασίας των τμημάτων προσφυγών του Γραφείου Εναρμόνισης στο πλαίσιο της εσωτερικής αγοράς (σήματα, σχέδια και υποδείγματα) (ΕΕ L 28, σ. 11).
   
      (2)  Κανονισμός (ΕΚ) αριθ. 207/2009 του Συμβουλίου, της 26ης Φεβρουαρίου 2009, για το κοινοτικό σήμα (ΕΕ L 78, σ. 1).
   
      (3)  Κανονισμός (ΕΚ) αριθ. 2868/95 της Επιτροπής, της 13ης Δεκεμβρίου 1995, περί της εφαρμογής του κανονισμού (ΕΚ) αριθ. 40/94 του Συμβουλίου για το κοινοτικό σήμα (ΕΕ L 303, σ. 1).
   
      (4)  Κανονισμός (ΕΚ) αριθ. 2869/95 της Επιτροπής, της 13ης Δεκεμβρίου 1995, σχετικά με τα πληρωτέα προς το Γραφείο εναρμόνισης στο πλαίσιο της εσωτερικής αγοράς τέλη (Εμπορικά σήματα, σχέδια και υποδείγματα) (ΕΕ L 303, σ. 33).